< Linux

A Linuxról

Szerző: Sallai András

Copyright © 2011, Sallai András

Szerkesztve: 2011, 2012, 2013, 2015, 2016

Licenc: CC BY-SA 4.0

Web: https://szit.hu

Mi a Linux?

Szigorúan véve a Linux egy operációs rendszer központi magja (Központi rész, másként kernel; A kernel ami az operációs rendszerből mindig a memóriában van, például a memória-, folyamatkezelő részek, stb.).

De megközelíthetjük úgy is, hogy: Több feladatos, több felhasználós operációs rendszer, amely fejlett parancsértelmezőkkel és parancsnyelvekkel rendelkezik.

A Linux szót komplett Linuxos terjesztésekre is használjuk. A terjesztés szó helyett esetleg idegen szóval disztribúcióval hivatkozunk. Néhány terjesztés:

Debian GNU/Linux

LinuxMint

Fedora

Ubuntu

CentOS

OpenSUSE

stb.

A Linux története

1991 nyarán, Linus Torwalds finn egyetemista 80386 Intel processzor védett módú lehetőségeit tesztelgeti egy Minix operációs rendszeren, amelynek vége egy saját operációs rendszer.

Amit addig összeállított augusztus végére közzé teszi a MINIX hírcsoporton.

1991 december 19-én megjelenik a 0.11 verzió. Ez az első önálló rendszer, amelyhez már nem kell a Minix.

1993 évben a magyarországi felsőoktatási intézményekbe bekötik az Internetet, így nálunk ekkor kezd népszerű lenni.

1994 az 1.0.0 kernel megjelenése.

1996 a 2.0.0 kernel megjelenése, amely már modulokat is tartalmaz.

Szabványok

A Linux rendszerekhez tartozó szabványok:

POSIX - Portable Operating System Interface

LSB - Linux Standard Base

FHS - Filesystem Hierarchy Standard

A POSIX a System V Unix és a BSD Unix alapján létrehozott szabvány, a Unix rendszerek meghatározására.

Telepítő készítése pendrive-ra Linux alatt

Szükség lehet a néha FAT fájlrendszer létrehozására:

apt-get install syslinux
mkfs -t vfat /dev/sdx

Lecsatoljuk:

umount /dev/sdx

Felmásoljuk:

dd if=/path/to/telepito.iso of=/dev/sdx bs=1M && sync

A sync parancs nagyon kell a végére. A dd parancs nagyon hamar visszaadja a várakozási jelet. Ha ilyenkor kihúzzuk a pendrive-ot, az nem fog működni. 1G telepítő kiírása percekig is eltarthat. Amíg a sync parancs nem adja vissza a promptot, addig ne húzzuk ki.

Előfordulhat, hogy a telepítő használhatatlan. Ez előfordulhat régebbi típusú iso fájlok esetén. Akkor a következővel próbálkozzunk:

apt install syslinux-utils
isohybrid /path/to/telepito.iso --entry 4 --type 0x1c

Ugyanakkor valaki dd helyett ezt használja:

cat /path/to/telepito.iso > /dev/sdx